|  |
| --- |
| PATVIRTINTAVilniaus rajono Savivaldybės tarybos2023 m. balandžio 13 d. sprendimu Nr. T3-109 **1a forma** |

 **STRATEGINIO VEIKLOS PLANO FORMA**

Vilniaus rajono savivaldybė

(Savivaldybės arba įstaigos pavadinimas)

**2023–2025 METŲ strateginis veiklos planas**

|  |
| --- |
| **Aplinkos ir išteklių analizė** |
| **Išorės veiksniai:** |
| *Politiniai veiksniai*Vilniaus rajono savivaldybė, organizuodama veiklą, vykdydama funkcijas (savarankiškąsias ir valstybines) bei nustatydama vystymosi bei veiklos kryptis, vadovaujasi į savivaldybėms tiesioginį ir netiesioginį poveikį darančiais viršnacionalinio (ES), nacionalinio ir regioninio lygmens teisės aktais, strategijomis, programomis, planais ir kt. normatyviniais aktais.Vilniaus rajono savivaldybė savo veikloje vadovaujasi visais teisės aktais, būtinais jos funkcijų atlikimui ir valdymui (Lietuvos Respublikos vietos savivaldos įstatymas, Lietuvos Respublikos viešojo administravimo įstatymas, Lietuvos Respublikos savivaldybių biudžetų pajamų nustatymo metodikos įstatymas ir kt.).Esminis Valstybės lygmens politinis (strateginis) veiksnys, apibrėžiantis Vilniaus rajono savivaldybės vystymąsi, yra Valstybės pažangos strategija „Lietuva 2030“, kurioje įvardintos trys pagrindinės pokyčių sritys: sumani visuomenė, sumani ekonomika ir sumanus valdymas, taip pat Strategijai įgyvendinti patvirtintas 2021–2030 metų Nacionalinis pažangos planas. Be to, Vilniaus rajono savivaldybės vystymuisi svarbūs specifiniai dokumentai, pvz., Lietuvos Respublikos regioninės plėtros įstatymas ir Lietuvos Respublikos teritorijos bendruoju planu.Regioniniu lygmeniu Vilniaus rajono savivaldybės plėtrą apibrėžiantis norminis aktas yra šiuo metu rengiamas 2022–2030 m. Vilniaus regiono plėtros planas, kuriame keliami 4 tikslai (Mažinti ekonominius netolygumus; Plėtoti kokybiškas ir prieinamas švietimo paslaugas; Mažinti socialinę atskirtį; Švelninti neigiamą poveikį aplinkai), taip pat Vilniaus regiono integruota teritorijų vystymo programa, numatanti tikslą: padidinti užimtųjų skaičių Vilniaus regione, skatinant naujų vietinių darbo vietų kūrimą tikslinėse ir susietose teritorijose.Labai svarbus strateginis veiksnys, įtakojantis Vilniaus rajono vystymąsi yra ES regioninė politika ir jos rėmuose teikiamos ES fondų investicijos, taip pat kitų ES politikų sričių (pvz., BŽŪP) programų ir fondų investicijos, skirtos Vilniaus rajono socialinei ir ekonominei plėtrai.Pagal patvirtintą 2021–2027 metų Europos Sąjungos fondų investicijų programą, investicijoms Lietuvoje numatyta daugiau nei 7 mlrd. eurų ERPF, ESF ir Sanglaudos fondo investicijų skirtingoms sritims, aktualioms Vilniaus rajono vystymosi kontekste. Vilniaus rajono savivaldybė ir joje įsisteigusios organizacijos, siekdamos sukurti patogią ir naudingą infrastruktūrą, kelti kaimo vietovių gyvenimo lygį, kurti patrauklią aplinką gyventojams, turizmui, rekreacijai ir verslo plėtrai, aktyviai pritraukia investicijas į susisiekimo, inžinierinę ir socialinę infrastruktūrą bei gyvenamąją ir ekonominę aplinką, kurios leidžia užtikrinti darnią rajono teritorijų plėtrą bei sistemingą infrastruktūros vystymąsi, kokybiškas ir prieinamas švietimo, laisvalaikio bei socialines paslaugas, palankią aplinką verslo ir turizmo plėtrai (nuo 2007 m. Vilniaus rajono savivaldybė, viešosios ir biudžetinės įstaigos bei privataus sektoriaus subjektai ES fondų investicijų lėšomis Vilniaus rajono savivaldybėje įgyvendino daugiau nei 500 projektų, kurių vertė siekia daugiau nei 0,3 mlrd. eurų). |
| *Ekonominiai veiksniai*Vilniaus rajono plėtrai lemiamą įtaką daro bendra šalies ekonominė situacija ir jos vystymosi perspektyvos.LR Finansų ministerijos Ekonominės raidos scenarijuje 2023–2026 m., apibrėžiančiame Lietuvos ūkio perspektyvas, pabrėžiama, kad praėjus su COVID-19 viruso krize susijusiam 2020 – 2021 m. šokui, šalies ekonomika susiduria su karo Ukrainoje ir blogėjančios tarptautinės ekonominės situacijos (neapibrėžtumo) rizika.**Šalies makroekonominių rodiklių prognozė** *(duomenų šaltinis: Lietuvos Respublikos finansų ministerija)*Tačiau nepaisant bendro pobūdžio rizikų ir grėsmių, Vilniaus rajonas išlieka vienu didžiausių investicijų traukos ir ekonominio aktyvumo centrų visoje šalyje (savivaldybė išskiriama, kaip viena patraukliausių investuotojui, mažiausiai kliūčių sudarančių, labiausiai verslui atvira, verslo plėtrai pritaikyta bei palankiausias sąlygas verslui teikianti savivaldybių).Tokį savivaldybės statusą žymi augantis veikiančių ūkio subjektų skaičius (2023 m. Vilniaus rajono savivaldybėje veikė 3822 ūkio subjektai, t. y. 41 proc. daugiau nei 2019, spartesnis augimas buvo tik 2 iš 59 likusių savivaldybių), verslo įmonių skaičius (2023 m. Vilniaus rajono savivaldybėje veikė 3363 ūkio verslo įmonės, t. y. 43 proc. daugiau nei 2019, spartesnis augimas buvo tik 1 iš 59 likusių savivaldybių). Dėsningai Vilniaus rajono savivaldybės įmonės kasmet sudaro vis didesnę dalį visų šalies įmonių, be to, pažymėtina, kad didžiausią dalį (didesnę nei šalyje ar apskrityje) savivaldybės įmonių sudaro SVV. Be to, Vilniaus rajono savivaldybė išsiskiria itin aktyviu savarankišku įsidarbinimu (savivaldybė yra viena pirmaujančių šalyje pagal įsigytų verslo liudijimų skaičių ir registruotų VMI fizinių asmenų mokesčių mokėtojų skaičių), rodančiu savivaldybės gyventojų ekonominį aktyvumą ir verslumą bei savivaldybėje sudaromas palankias verslo steigimosi ir vystymo sąlygas (Vilniaus rajono savivaldybė yra įkūrusi SVV rėmimo fondą, aktyviai taiko ir kitus mechanizmus, pavyzdžiui, mokestinius įrankius ir kt.).Vilniaus rajono savivaldybės veiksmai žymi orientaciją į ekonomikos skatinimą, verslumo prioritetiškumą ir investicijų pritraukimą, duodančią rezultatus. Vilniaus rajono savivaldybė yra viena daugiausiai tiesioginių užsienio investicijų pritraukiančių savivaldybių (2021 m. TUI savivaldybėje siekė 457,33 mln. eurų), taip pat viena iš daugiausiai materialinių investicijų akumuliuojančių savivaldybių (2021 MI savivaldybėje siekė 514,91 mln. eurų), daugiau investicijų pritraukiant tik 4 iš 59 likusių savivaldybių (kai kuriose apskrityse, įskaitant Utenos ir Alytaus apskritis, investicijų lygis buvo mažesnis nei savivaldybėje). Be to, investicijų apimtys Vilniaus rajone auga žymiai didesniais tempais nei vidutiniškai šalyje ar apskrityje (per 5 m. Vilniaus rajono savivaldybėje TUI išaugo 93 proc., o MI išaugo 105 proc.). Atitinkamai, didėjo ir santykiniai investicijų rodikliai.**Investicijų, tenkančių 1 savivaldybės gyventojui, apimtys** *(duomenų šaltinis: Lietuvos statistikos departamentas)*Vilniaus rajonas tampa vienu šalies ekonominių centru, kurio palanki veiklos vykdymo aplinka, užtikrina tinkamas prielaidas veiklos rezultatų gerėjimui, ką parodo ekonominio ir investicinio aktyvumo rodikliai. Be to, ekonominis Savivaldybės vystymasis teigiamai veikia darbo rinkos rodiklius. Savivaldybėje didėja vidutinis darbo užmokestis: 2021 m. vidutinis mėnesinis bruto darbo užmokestis siekė 1456,2 eurų, tai buvo 23,7 proc. daugiau nei 2019 m., o toks augimo tempas buvo didesnis nei apskrityje ar šalyje. Be to, Vilniaus rajono savivaldybė išsiskiria santykinai mažu nedarbo lygiu. 2023 m. vasario mėn. registruotų bedarbių ir darbingo amžiaus gyventojų santykis Vilniaus rajono savivaldybėje siekė 8,6 proc., palyginimui, šalyje šis santykis siekė 9,1 proc., o apskrityje – 8,8 proc. Tai rodo rajono darbo rinkos adaptyvumą ekonominei aplinkai, taip pat žymi Vilniaus rajono savivaldybėje įgyvendinamas nedarbo mažinimo iniciatyvas (Vietinių užimtumo iniciatyvų  projektai, Vilniaus rajono savivaldybės Užimtumo didinimo programa ir pan.). |
| *Socialiniai veiksniai*Savivaldybės potencialas didele dalimi formuojamas rajono gyventojų ir gebėjimu tenkinti jų poreikius.Vilniaus rajono savivaldybė išsiskiria vienu didžiausių gyventojų skaičiumi Lietuvoje, nusileidžianti tik 3 didžiųjų miestų savivaldybėms ir lenkianti tokius centrus kaip Panevėžio miestas ar Alytaus miestas. Statistikos departamento duomenimis, 2023 m. pradžioje Vilniaus rajone gyveno 101943 gyventojai, Gyventojų registro duomenimis – 114726 gyventojai. Daugiausia gyventojų gyvena Avižienių, Nemėžio, Zujūnų ir Pagirių seniūnijose, mažiausiai – Buivydžių, Medininkų ir Sužionių seniūnijose. Pastebėtina, kad Vilniaus rajone sodų bendrijose ir kitose vietovėse gyvena apie 30 tūkst. gyventojų, kurių deklaruota gyvenimo vieta yra kitose savivaldybėse (dažniausiai – Vilniaus miesto savivaldybėje).**Savivaldybės gyventojų skaičius** *(duomenų šaltinis: Lietuvos statistikos departamentas, Registrų centras)*Gyventojų skaičius Vilniaus rajone tendencingai didėja (per 2019–2023 m. Lietuvos statistikos departamento duomenimis jis augo 3,5 proc., o Registrų centro duomenimis – 10,8 proc.). Tai lemia įsikūrimo savivaldybėje patrauklumas, ir nors gimstamumą viršijantis mirtingumas žymi neigiamą natūralią gyventojų kaitą, tai niveliuojama migracijos (tiek tarptautinės, tiek vidinės) procesų, lemiančių, kad į savivaldybę oficialiai kasmet atvyksta apie 2 tūkst. gyventojų daugiau, nei iš jos išvyksta (o išankstiniais 2022 m. duomenimis – 4,2 tūkst.).Be to, Vilniaus rajono savivaldybė, būdama patraukli įsikūrimui, išskiria santykinai gera gyventojų struktūra pagal amžių (Vilniaus rajono savivaldybė yra viena iš jauniausių savivaldybių visoje šalyje). Tokios demografinės struktūros kontekste ypač reikšmingos paslaugos, aktualios vaikams ir jaunimui, pvz., švietimo ir ugdymo. Tai parodo augantis pagal ikimokyklinio ir priešmokyklinio ugdymo programas ugdomų vaikų bei mokinių Vilniaus rajono savivaldybės ugdymo įstaigose skaičiaus augimas, siekiantis 3,6 proc. per 3 paskutinius m. m.**Vaikų ir mokinių Vilniaus rajono ugdymo įstaigose skaičius**Didėjant švietimo paslaugų poreikiui ir siekiant užtikrinti švietimo ir ugdymo efektyvumą, aukštą ugdymo kokybę ir prieinamumą, Vilniaus rajono savivaldybės švietimo įstaigų tinklas (2022 m. tinklą sudarė 52 įstaigos) ir šių įstaigų veikla nuolat tobulinama: įstaigos reorganizuojamos, atidaromos naujos ikimokyklinio ugdymo grupės, steigiamos naujos mokytojo padėjėjų ir pagalbos mokiniui specialistų pareigybės, gerinama ugdymo aplinka (atnaujinamos IKT, mokymo(si) priemonės ir kt.), statoma nauja, rekonstruojama ir modernizuojama esama švietimo įstaigų infrastruktūra, diegiamos pažangios vadybos ir mokymo(si) metodikos. Taip pat aktyviai vystomos neformaliojo vaikų švietimo paslaugos (2022 m. buvo stebimi didžiausi per paskutinius 3 m. Vilniaus rajono savivaldybės neformaliojo vaikų švietimo ir formalųjį švietimą papildančio ugdymo mokyklų mokinių ir mokinių, dalyvaujančių NVŠ programose skaičiai, atitinkamai, 1009 asm. ir 5630 asm.), didinamos turiningo mokinių vasaros poilsio galimybės ir prieinamumas.Didelio jaunų žmonių skaičiaus kontekste, Savivaldybėje užtikrinamas kryptingas jaunimo politikos įgyvendinimas, o Savivaldybė siekia padėti jam integruotis į politinį, ekonominį, socialinį ir kultūrinį rajono gyvenimą: aktyviai veikia Jaunimo reikalų taryba, palaikomos ir skatinamos įvairios jaunimo organizacijos, jaunimas dalyvauja įvairiuose projektuose, konkursuose, Vilniaus rajono jauniems asmenims organizuojami renginiai, mokymai ir pan.Be to, atsižvelgiant į demografinę struktūra, aktualūs ir kiti socialinės plotmės elementai, pvz., kultūra, sportas ir fizinis aktyvumas.Vilniaus rajono savivaldybėje palaikoma aktyvi kultūrinė veikla, pvz., mėgėjų meno kolektyvų skaičius išlieka stabilus, kaip ir jų dalyvių skaičius, svyruojantis 1,5–1,6 tūkst. dalyvių ribose, per paskutinius metus 3 proc. išaugo Vilniaus rajono savivaldybės centrinės bibliotekos lankytojų skaičius. Savivaldybė, suprasdama kultūros reikšmę skiria didelį dėmesį kultūrai vystyti, sąlygoms, užtikrinančioms kultūros plėtrą ir kokybės gerinimą. Prielaidos kultūrinės veiklos aktyvumui Vilniaus rajono savivaldybėje užtikrinamos išplėtoto kultūros įstaigų tinklo dėka. Vilniaus rajone veikia 2 daugiafunkciniai kultūros centrai ir 26 jų skyriai, Centrinė biblioteka ir 42 struktūriniai padaliniai (daugiausiai Lietuvoje), Vladislavo Sirokomlės muziejus ir Vilniaus krašto etnografinis muziejus su 6 filialais. Vilniaus rajone per daug metų kultūros įstaigų tinklas nesumažėjo, kasmet Savivaldybės seniūnijose atidaromi renovuoti kultūros centrai, stiprinamas kultūros potencialas, atnaujinant kultūros infrastruktūros objektus, gerinant jų materialinę bazę, vis didesnį indėlį į rajono kultūrinį gyvenimą įneša nevyriausybinės organizacijos.Vilniaus rajono gyventojai yra aktyvūs sporto ir fizinio aktyvumo mėgėjai, gyventojų susidomėjimas sportu yra didelis, vis daugiau dėmesio skiriama sveikai gyvensenai, aktyviam gyvenimo būdui. Iki 2020 m. Vilniaus rajono savivaldybėje augo sporto varžybų ir sveikatingumo renginių dalyvių skaičius, 2019 m. pasiekęs 10,7 tūkst., Vilniaus rajono savivaldybėje veikia apie 30 sporto organizacijų (klubų, viešųjų įstaigų ir sportininkų ugdymo centrų), kuriose sportuoja maždaug tūkstantis sportininkų. Atsižvelgdama į tai Vilniaus rajono savivaldybė aktyviai vykdo masinius sporto renginius rajone, organizuoja atskirų sporto šakų pirmenybes ir čempionatus, savivaldybės administracija skatina sportinę veiklą, remia sporto renginius, finansuoja įvairius sporto projektus, išskirtinis dėmesys teikiamas viešai prieinamai sporto infrastruktūrai ir jos plėtojimui.Tačiau Vilniaus rajonui būdingos ir neigiamos socialinės tendencijos ir problemos, susijusios, pirmiausiai, su sveikatos ir socialinės priežiūros sritimis, reikalaujančios sprendimų iš Savivaldybės pusės. Vilniaus rajonui vis dar yra būdingas santykinai didelis mirtingumas nuo kraujotakos sistemos ligų, didelis bandymų žudytis skaičius, mažas dalyvavimas prevencinėse programose, stebima gydytojų (ypatingai šeimos gydytojų ir atskirų sričių specialistų) trūkumo ir kt. sveikatos problemos, be to, auga poreikis atskiroms socialinėms paslaugoms, lemiamas atskirų grupių asmenų skaičiaus didėjimo, pvz., vaikų šeimose, patyrusiose socialinę riziką skaičiaus (per 5 m. pasidėjusio 73 proc.), arba vienišų senyvo amžiaus asmenų skaičiaus (per 5 m. pasidėjusio 13 proc.).**Atskirų asmenų, kuriems reikalingos socialinės paslaugos, grupių narių skaičius Vilniaus rajone**Taip pat Savivaldybėje aktuali aprūpinimu socialiniu būstu problema (Savivaldybės socialinio būsto fondą sudaro 79 būstai, o asmenų ir šeimų, turinčių teisę į paramą būstui išsinuomoti, sąraše yra 2021 asmuo (šeima)).Spręsdama šias problemas Savivaldybė vysto socialinio būsto fondą, analizuoja įvairių visuomenės grupių poreikius paslaugoms, formuoja prielaidas kokybinei ir kiekybinei socialinių paslaugų plėtrai, didina socialinių paslaugų teikėjų tinklą (per keletą paskutinių metų atidaryti nauji Vaikų dienos centrai, įkurti Kuosinės socialinės globos namai), pagal galimybes didina sveikatos priežiūros paslaugų pasiūlą ir prieinamumą dalyvauja įgyvendinant socialinės reabilitacijos paslaugų neįgaliesiems projektus. |
| *Technologiniai veiksniai*Pagrindiniai technologiniai veiksniai, lemiantis Vilniaus rajono savivaldybės vystymąsi, yra susiję su savivaldybės aplinkos kokybe, energetika, inžinerine infrastruktūra, transporto ir susisiekimo sistema, t. y. kertinėmis sritimis, užtikrinančiomis gyvenimo kokybę ir veiklos vykdymo galimybes, reikalaujančiomis nuolatinių intervencijų diegiant pažangias ir tvarias technologijas.Pagrindas tokiam diegimui lemiamas objektyvios situacijos. Vilniaus rajono savivaldybėje didėja aplinkos oro taršą iš stacionarių taršos šaltinių, didžiausi iš kurių yra AB „Vilniaus paukštynas“, UAB „EMP Recycling“ (iki 2020 m. tendencingai augęs ir 1152 t pasiekęs lygis, 2021 m. dėl restrikcinių pandeminių priemonių sumažėjo), auga surinktų komunalinių atliekų kiekis ( 2021 m. buvo surinkta 42882 t komunalinių atliekų, t. y. 9,1 proc. daugiau nei 2018 m.), o perdirbtų ir pakartotinai panaudotų atliekų kiekis mažėja. Tokios tendencijos lemia būtinybę diegti atitinkamas priemones: Vilniaus rajono savivaldybėje modernizuojamos įstaigų ir įmonių šildymo sistemos, įrengiami saulės kolektoriai ir baterijomis, vykdomas gyvenamojo būsto renovavimas ir modernizavimas, vykdoma oro kokybės stebėsena, gerinama atliekų tvarkymo sistema, praktikos ir infrastruktūra, sukurta atliekų rūšiuojamojo surinkimo ir paruošimo naudoti pakartotinai infrastruktūra, veikia Mechaninio biologinio atliekų apdorojimo (MBA) įrenginiai ir kt.Vilniaus rajone eksploatuojamos 36 katilinės (bendra galia siekia 74,4 MW), eksploatuojama daugiau nei 90 vandenviečių, įrengta 29 nuotekų valyklos, geriamojo vandens tiekimo tinklo ilgis sudaro daugiau nei 400 km, šilumos tiekimo tinklo ilgis sudaro daugiau nei 40 km. Rajone dalis kaimų, kuriuose visiškai nėra buitinių nuotekų surinkimo tinklų bei nuotekų valymo įrenginių, vandenvietėse išgaunamo vandens kokybė gera bakteriologiniu požiūriu, fiksuojamas 7 gyvenvietėse padidėjęs geležies kiekis. Savivaldybė aktyviai investuoja į šių problemų sprendimą (pvz., per paskutinius 15 m. Savivaldybėje į vandentvarkos infrastruktūrą investuota apie 40 mln. Eur, nutiesta daugiau nei 140 km vandentiekio ir daugiau nei 200 km nuotekų tinklų, prie centralizuotų vandentiekio tinklų suteikta galimybė prisijungti apie 10 tūkst. gyventojų, prie nuotekų tinklų – apie 13 tūkst. gyventojų), tačiau tokios veiklos turi būti vykdomos aktyviau ir didesne aprėptimi.Nors kelių tinklas Vilniaus rajono savivaldybėje yra pakankamai išplėtotas, sparčiai augant Vilniaus rajono priemiestinėms gyvenvietėms, didėja eismo intensyvumas, esama rajono transporto infrastruktūra neužtikrina rajono ekonominės, socialinės plėtros, neigiamai veikia aplinką, netenkina atskirų gyventojų ir bendruomenės poreikių.Nors Vilniaus rajono savivaldybė, nepasižymi dideliu transporto priemonių skaičiumi, dėl gyventojų skaičiaus augimo didėja eismo intensyvumas. Poreikis gatvių ir kelių kokybės gerinimui, pėsčiųjų ir dviračių takų įrengimui, gatvių apšvietimui, viešojo transporto paslaugų kokybei auga. Todėl dėsninga, kad saugios ir patogios šiuolaikiškos susisiekimo infrastruktūros kūrimas išlieka vienu iš svarbiausių Vilniaus rajono savivaldybės klausimų (kasmet yra vykdomi kelių priežiūros ir plėtros darbai – nuolat prižiūrimi, tiesiami ir taisomi vietinės reikšmės keliai ir gatvės, klojami nauji šaligatviai, įrengiami kelio ženklai, plečiamas dviračių takų tinklas, atnaujinamas ir kelių bei šaligatvių apšvietimas). |
| **Vidaus veiksniai:** |
| *Teisinė bazė*Vilniaus rajono savivaldybė savo veiklą organizuoja vadovaudamasi Lietuvos Respublikos įstatymais (Lietuvos Respublikos vietos savivaldos įstatymu, Lietuvos Respublikos viešojo administravimo įstatymu ir kt.) ir vidaus dokumentais: Vilniaus rajono savivaldybės tarybos veiklos reglamentu, Vilniaus rajono savivaldybės administracijos nuostatais ir kitais savivaldos institucijų veiklą reglamentuojančiais dokumentais. |
| *Organizacinė struktūra*Vilniaus rajono savivaldybės funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Šios funkcijos Vilniaus rajono savivaldybėje yra priskirtos atitinkamoms institucijoms ir įstaigoms remiantis aktualiomis Lietuvos Respublikos vietos savivaldos įstatymo nuostatomis.Savivaldybei vadovauja meras.Savivaldybės taryba - atstovaujamoji institucija - susideda iš 31 nustatyta tvarka demokratiškai išrinkto nario. Savivaldybėje veikia 6 Tarybos komitetai: Ekonomikos ir finansų; Kaimo, vietinio ūkio ir teritorijos planavimo; Kontrolės; Sveikatos, šeimos ir socialinių reikalų; Švietimo, kultūros, sporto ir jaunimo reikalų; Teisėtvarkos ir savivaldos plėtros komitetai.Vilniaus rajono savivaldybės administraciją sudaro 23 skyriai ir 7 kiti struktūros elementai (specialistai, koordinatoriai ir kt.) bei Savivaldybės kontrolės ir audito tarnyba, taip pat bei 23 struktūriniai-teritoriniai padaliniai (seniūnijos). Be to, Savivaldybėje veikia ir kiti struktūros elementai (komisijos, darbo grupės ir pan.). Viešąsias paslaugas Savivaldybėje teikia Savivaldybės įsteigti paslaugų teikėjai arba pagal sudarytas sutartis kiti viešai pasirenkami fiziniai ar juridiniai asmenys. |
| *Žmogiškieji ištekliai (pareigybės, klasifikacija)*Vilniaus rajono savivaldybės administracijoje yra įsteigtos 696 pareigybės, kuriuose dirba 695 darbuotojai (12 politinio pasitikėjimo Valstybės tarnautojų, 136 karjeros valstybės tarnautojai, 547 darbuotojai, dirbantys pagal darbo sutartis).Vilniaus rajono savivaldybės personalo struktūra yra stabili, o personalas pasižymi aukšta kompetencija ir patirtimi, reikalinga savivaldos funkcijų vykdymui. Didžioji dalis savivaldybės administracijos darbuotojų turi aukštąjį išsilavinimą. Tokios kokybinės charakteristikos yra užtikrinamos kryptingos Vilniaus rajono savivaldybės administracijos personalo formavimo ir tobulinimo politikos.Kasmet didėjant reikalavimams viešojo administravimo institucijoms, Vilniaus rajono savivaldybės administracijos Personalo skyrius pagal metinį mokymo planą kasmet organizuoja administracijos tarnautojų ir darbuotojų mokymus. Kasmet skirtingo pobūdžio renginiuose kvalifikaciją tobulina ne mažiau nei 130 Savivaldybės administracijos darbuotojų (karjeros valstybės tarnautojų, seniūnijų darbuotojų ir darbuotojų, dirbančių pagal darbo sutartis).Kvalifikacijos tobulinimas Savivaldybėje vykdomas tikslingai, atsižvelgiant į personalo poreikius. Vilniaus r. sav. administracijos personalas tobulina įgūdžius, susijusius su viešaisiais pirkimais, finansais, darbo teise, dokumentų rengimu ir pan., taip pat didėlis dėmesys teikiamas vadybiniams aspektams, todėl organizuojami tokie mokymai kaip: laiko išteklių valdymas, dalykinio bendravimo įgūdžių tobulinimas.Valstybės tarnautojų ir darbuotojų, dirbančių pagal darbo sutartis, pareiginių algų koeficientai, priemokos, priedai nustatomi vadovaujantis Lietuvos Respublikos valstybės tarnybos įstatymu ir Lietuvos Respublikos valstybės ir savivaldybių įstaigų darbuotojų darbo apmokėjimo įstatymu. Valstybės tarnautojams ir darbuotojams, dirbantiems pagal darbo sutartis, darbo užmokestis keičiamas atlikus veiklos vertinimą, vadovaujantis Savivaldybės administracijos darbo tvarkos taisyklėmis, Savivaldybės administracijos darbuotojų, dirbančių pagal darbo sutartis, darbo apmokėjimo sistema. |
| *Planavimo sistema*Savivaldybės veiklos planavimas pagal veiklos rezultatų pasiekimo trukmę yra suskirstytas į tris kategorijas: ilgos trukmės (septynių-dešimties metų) – Vilniaus rajono savivaldybės strateginis plėtros planas; vidutinės trukmės (trijų metų) – Vilniaus rajono savivaldybės strateginis veiklos planas; trumpojo laikotarpio (vienerių metų) – Vilniaus rajono savivaldybės biudžetas:* Šiuo metu galioja Vilniaus rajono savivaldybės strateginis plėtros planas 2016–2023 m. (rengiamas Vilniaus rajono savivaldybės strateginis plėtros planas 2023–2030 m.);
* Kiekvienais metais Vilniaus rajono savivaldybė rengia veiklos planą trejiems metams ir savivaldybės biudžetą vieneriems metams.

Strateginio planavimo sistema rajono savivaldybėje atitinka Lietuvos Respublikos Vyriausybės nutarimu patvirtintą Strateginio valdymo metodiką. Savivaldybėje veikia Strateginio planavimo darbo grupė ir Strateginio planavimo komisija. Strateginio planavimo tvarką Savivaldybėje reglamentuoja Strateginio planavimo Vilniaus rajono savivaldybėje organizavimo ir savivaldybės planavimo dokumentų įgyvendinimo stebėsenos tvarkos aprašas. |
| *Finansiniai ištekliai*Pagrindinis Savivaldybės strateginio veiklos plano programų finansavimo šaltinis – savivaldybės biudžeto lėšos. Savivaldybės biudžeto pajamos planuojamos vadovaujantis Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu.Savivaldybės 2023 m. biudžeto planuojamos pajamos siekia 157 349,7 tūkst. Eur (16,8 proc. daugiau nei planuotos 2022 m. biudžeto pajamos ir 48,3 proc. daugiau nei planuotos 2021 m. biudžeto pajamos), iš kurių 64,06 proc. sudaro mokesčiai (daugiausiai pajamų ir pelno mokesčiai), o 30,8 proc. – dotacijos. Taip pat į Savivaldybės 2023 m. biudžetą yra įtrauktos skolintos lėšos (61,8 tūkst. Eur) ir praėjusių metų lėšų likutis (15 623,8 tūkst. Eur).Vilniaus rajono savivaldybės finansinį drausmingumą demonstruoja biudžeto pajamų planavimo ir vykdymo dermė. 2022 m. 9 mėn. biudžeto pajamų planas buvo viršytas 2,33 proc. (daugiau nei 2,6 mln. Eur), pažymėtina, gavus mažesnes dotacijos nei buvo suplanuota. Analogiška situacija buvo 2021 m., kuriais biudžeto pajamų planas buvo viršytas 5,6 proc. (daugiau nei 7,1 mln. Eur).Pažymėtina, kad Vilniaus rajono savivaldybės biudžetas nėra vienintelis strateginių Savivaldybės veiklų, iniciatyvų, svarbiausių projektų finansavimo šaltinis, be Savivaldybės biudžeto lėšų, kasmet pritraukiamas finansavimas iš kitų šaltinių, pvz., ES lėšų, Valstybės biudžeto lėšų ir kt. |
| *Apskaitos tinkamumas*Vilniaus rajono savivaldybė apskaitą tvarko, remdamasi šią sritį reglamentuojančiais teisės aktais:* Viešojo sektoriaus apskaitos ir finansinės atskaitomybės standartais (VSAFAS);
* Lietuvos Respublikos buhalterinės apskaitos įstatymu;
* Lietuvos Respublikos viešojo sektoriaus atskaitomybės įstatymu;
* Lietuvos Respublikos biudžetinių įstaigų įstatymu.

Vilniaus rajono savivaldybės vadovaujasi visais aktualiais principais, nurodytais VSAFAS, o jos apskaitoje taikomi būdai, principai, ir metodai leidžiantis tiksliai fiksuoti ūkines operacijas ir objektyviai atspindėti finansinę būklę ir veiklos rezultatus. |
| *Ryšių sistema (informacinės ir komunikavimo sistemos)*Informacija apie Vilniaus rajono savivaldybės tarybos bei administracijos veiklą, svarbiausius įvykius, vykdomus projektus, naujienas skelbiama interneto svetainėje [www.vrsa.lt](http://www.vrsa.lt), kurioje taip pat yra pateikiamos ir savivaldybės teikiamos elektroninės paslaugos gyventojams bei ūkio subjektams. Per metus Savivaldybės internetinėje svetainėje užregistruojama apie 0,5 mln. unikalių lankytojų, apie 10 mln. apsilankymų. Nuo 2022 m. siekiant pagerinti komunikacija ir informacijos sklaidą bei prieinamumą, veikia nauja interneto svetainės versija, pritaikyta negalią turintiems asmenims, turinti sąsają su socialiniais tinklais ir t. t. Savivaldybė vertinama kaip viena geriausių skaidrumo prasme interneto svetainių turinčių šalies savivaldybių. Informacijos sklaidai taip pat aktyviai naudojamos paskyros socialiniuose tinkluose (Facebook, Instagram ir kt.).Vilniaus rajono savivaldybės administracijoje yra naudojamos visos aktualios informacinės sistemos: SPIS, PARAM, ŠVIS, NEMIS, LRGRIS, NEPIS, ŽŪMIS ir kt. Administracijos funkcijų atlikimui naudojamos specializuotos programos (Documentum Webtop, Oracle's E-Business Suite ir kt.), o didelė dalis Vilniaus rajono savivaldybės teikiamų paslaugų yra perkelta į elektroninę erdvę (pvz., pasiekiamos Elektroninių valdžios vartų portale). |
| *Vidaus kontrolės sistema*Savivaldybėje nuolatiniu pagrindu vykdoma kontrolės ir audito veikla.Administracijos padalinių veiklą kontroliuoja ir už efektyvios vidaus kontrolės (visų kontrolės rūšių, įskaitant ir finansų kontrolę) sukūrimą, jos veikimą ir tobulinimą atsako direktorius. Vidaus auditą Administracijoje ir jos reguliavimo sričiai priskirtose viešąsias paslaugas teikiančiose įstaigose atlieka savivaldybės administracijos Centralizuoto vidaus audito skyrius, kasmet vertinantis atskirų funkcijų atlikimą, įstaigų veiklą, lėšų skyrimo ir panaudojimo efektyvumą ir kt. aktualius veiklos aspektus bei teikiantis įvairaus pobūdžio rekomendacijas, susijusių su atliktų auditų ir vertinimų rezultatais, kurios orientuotos į Savivaldybės administracijos ir jai pavaldžių įstaigų veiklos tobulinimą ir skaidrinimą.Savivaldybės kontrolės ir audito funkcijas atlieka Vilniaus rajono savivaldybės kontrolės ir audito tarnyba, kurios uždaviniai yra prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai. Tarnyba, įgyvendindama jai pavestus uždavinius, atlieka išorės finansinį ir veiklos auditą Savivaldybės administracijoje, Savivaldybės administravimo subjektuose bei Savivaldybės kontroliuojamose įmonėse pagal savivaldybės kontrolieriaus patvirtintą Tarnybos veiklos planą. Aktyvi Tarnybos veikla užtikrina, kad Vilniaus rajono savivaldybės konsoliduojamų subjektų grupė visais reikšmingais atžvilgiais savivaldybės lėšas ir turtą valdytų, naudotų, disponuotų jais teisėtai ir naudotų įstatymų nustatytiems tikslams, o savivaldybės įsteigti subjektai vykdytų jiems pavestas funkcijas apibrėžtame teisniame reguliaciniame lauke rezultatyviai vykdydami numatytas funkcijas ir efektyviai naudodami priskirtus ir gaunamus išteklius. Atliekamų auditų kokybė užtikrinta palaikant aukštą tarnautojų kvalifikaciją, organizuojant jų darbą taip, kad visos užduotys būtų įvykdytos laiku ir numatytomis apimtimis, atliktų auditų kokybė atitiktų Valstybinio audito reikalavimus. |
| **SSGG analizė** |
| *Stiprybės** Gerai išvystyta ir veiksni kontrolės ir audito sistema;
* Kvalifikuotas Savivaldybės administracijos personalas;
* Efektyviai veikianti verslumo ir steigimosi skatinimo sistema (apimanti tiek formalius, tiek neformalius instrumentus);
* Aktyviai vystoma socialinių paslaugų infrastruktūra ir sudėtis;
* Išvystyta paramos kultūriniam ir sporto (sveikatingumo) aktyvumui užtikrinti sistema;
* Aukštas rajono gyventojų socialinio, kultūrinio ir sportinio aktyvumo lygis;
* Išvystyta komunikacinė – viešinimo veikla.
 |
| *Silpnybės** Nepakankamas socialinio būsto fondas;
* Nepakankama susisiekimo infrastruktūros kokybė;
* Sveikatos ir socialinės priežiūros infrastruktūros ir išteklių nepakankamumas;
* Šilumos energijos gamybos ir tiekimo efektyvumo nepakankamumas;
* Vandens tiekimo ir nuotekų tvarkymo infrastruktūros nusidėvėjimo lygis.
 |
| *Galimybės** Didėjantis ekonominis ir investicinis savivaldybės patrauklumas;
* Didėjantis demografinis potencialas augant gyventojų skaičiui;
* Didėjanti paklausa įsisteigimui ir įsikūrimui savivaldybės teritorijoje;
* Didelis administracinių ir finansinių instrumentų, tinkamų savivaldybės tikslinei plėtrai pasirinkimas;
* Gerėjančios darbo rinkos ir žmogiškųjų išteklių konkurencingumo charakteristikos.
 |
| *Grėsmės** Augančios tarptautinis ekonominis ir politinės neapibrėžtumo rizikos;
* Didėjantis kitų šalies regionų ir žiedinių savivaldybių (pirmiausia – Kauno ir Klaipėdos rajonų) investicinis patrauklumas;
* Didelės socialinės atskirties apimtys;
* Valstybės fiskalinė perskirstymo politika;
* Didėjantys susisiekimo mastai, viršijantys savivaldybės disponuojamų išteklių apimtis;
* Didėjantis poreikis socialinės priežiūros ir sveikatos priežiūros paslaugoms.
 |
| ***Strateginės išvados***Vilniaus rajono savivaldybė disponuoja dideliu vystymo(si) potencialu, lemiamu geros demografinės situacijos ir tendencijų, investicinio patrauklumo augimo, ekonominio aktyvumo lygio. Šis potencialas gali būti sėkmingai realizuojamas pasitelkiant Savivaldybės disponuojamus išteklius (kvalifikuotą ir patyrusį personalą, augančias biudžeto pajamas, efektyvią ryšių sistemą ir kt.) ir tęsiant kryptingą veiklą bei vystant naujas iniciatyvas investicijų pritraukimo, ekonomikos skatinimo, viešosios infrastruktūros gerinimo, švietimo, kultūros, sporto, sveikatos ir socialinės priežiūros bei kitose srityse.  |

|  |
| --- |
| **Misija**Skatinti ir plėtoti vietos savivaldą, efektyviai įgyvendinti Savivaldybės funkcijas bendruomenės interesams, kuriant kokybišką ir patrauklią gyvenamąją, turizmo ir verslo aplinką Vilniaus rajone |

|  |
| --- |
| **Strateginiai tikslai ir efekto kriterijai** |
| **Kodas** | **Strateginio tikslo pavadinimas** |
| 01 | Gerinti savivaldybės viešąją ir gyvenamąja aplinką, skatinti verslo ir žemės ūkio plėtrą |
| **Tikslo aprašymas**  |
| Subalansuota žemės ūkio plėtra, moderni kaimo gyvenamoji aplinka yra svarbios Vilniaus rajono savivaldybės ekonominio, socialinio vystymosi prielaidos. Strateginiu tikslu siekiama plėtoti Vilniaus rajono savivaldybės mažųjų miestelių ir kaimų gyvenamąsias teritorijas, viešąsias erdves bei viešųjų pastatų infrastruktūrą. Siekiant užtikrinti ekonominį stabilumą rajoninės savivaldybės didelį dėmesį skiria žemės ūkio plėtojimui, todėl tikslu bus siekiama prisidėti ir prie pažangaus žemės ūkio vystymo Vilniaus rajone. Visa tai lems didesnį rajono ekonominį bei socialinį aktyvumą, gerėjantį rajono įvaizdį, išaugusį smulkiojo ir vidutinio verslo subjektų skaičių, rajono socialinės ir ekonominės aplinkos balansą, žemės ūkio sektoriaus plėtrą. Strateginiu tikslu taip pat bus siekiama pagerinti Vilniaus rajono viešąją infrastruktūrą ir atnaujinti arba naujai įkurti viešąsias erdves, visapusiškai tenkinti bendruomenės poreikius, kas turės įtakos investicijų pritraukimui į Vilniaus rajoną.Įgyvendinant šį strateginį tikslą, vykdoma (-os) programa (-os):*01 Ekonominio konkurencingumo didinimo programa.*Efekto kriterijus (-ai):*E-01-1 Tiesioginių užsienio investicijų (TUI), tenkančių 1 gyventojui, santykis su šalies rodikliu (proc.);**E-01-2 Bendroji žemės ūkio produkcija to meto kainomis, tenkanti 1 gyventojui (tūkst. EUR).* |
| **Kodas** | **Strateginio tikslo pavadinimas** |
| 02 | Gerinti ugdymo paslaugų kokybę ir jų prieinamumą |
| **Tikslo aprašymas**  |
| Švietimo kokybė yra Lietuvos valstybės politinių diskusijų objektas ir vienas didžiausių prioritetų – visuomenės gerovės kūrimo pagrindas. Nenutrūkstamas švietimo tobulinimas yra svarbus ne tik ekonominei sėkmei, konkurencingumui palaikyti, bet ir veiksmingam asmens dalyvavimui socialiniame, kultūriniame visuomenės gyvenime. Švietimo kokybę nulemia švietimo sistemos ir jos elementų – mokymo ir mokymosi procesų, numatomų rezultatų, švietimo poveikio ir konteksto, lyderystės skatinimo – dermė. Vilniaus rajono savivaldybė, siekdama užtikrinti švietimo sistemos tvarumą, vykdo nuolatinę švietimo sistemos plėtotę, gerina švietimo paslaugų kokybę, plečia jų spektrą. Strateginio tikslo įgyvendinimas leis sudaryti sąlygas asmenims, dalyvaujantiems ugdymo procese, mokytis ir tobulinti savo gebėjimus. Neformaliojo švietimo programų įgyvendinimas papildys formalųjį švietimą ir sudarys sąlygas vaikams tenkinti saviraiškos poreikius. Švietimo ir pedagoginės psichologinės pagalbos teikimas mokiniams ir mokytojams prisidės prie problemų, kylančių ugdymo įstaigose, sprendimo, o taip pat pedagoginio personalo kompetencijų ugdymo.Įgyvendinant šį strateginį tikslą, vykdoma (-os) programa (-os):*02 Švietimo kokybės ir prieinamumo gerinimo programa*.Efekto kriterijus (-ai):*E-02-1 Mokinių, įgijusių pagrindinį ir vidurinį išsilavinimą Vilniaus rajono savivaldybėje, dalis nuo baigusių atitinkamą ugdymo programą mokinių skaičiaus (proc.).* |
| **Kodas** | **Strateginio tikslo pavadinimas** |
| 03 | Gerinti savivaldybės susisiekimo ir gatvių apšvietimo infrastruktūrą |
| **Tikslo aprašymas**  |
| Strateginiu tikslu siekiama gerinti Vilniaus rajono savivaldybės susisiekimo infrastruktūrą atliekant gatvių rekonstravimo ir modernizavimo darbus, diegiant saugaus eismo priemones, plečiant ir atnaujinant pėsčiųjų ir dviračių takų infrastruktūrą, bei gerinti apšvietimo infrastruktūrą naudojant energiją taupančias apšvietimo priemones. Visa tai ne tik prisidės prie Vilniaus rajono savivaldybės susisiekimo ir apšvietimo infrastruktūros būklės pagerinimo, bet ir didins eismo saugumo situaciją rajono teritorijoje bei skatins gyventojus ir svečius naudotis bemotorėmis transporto priemonėmis.Įgyvendinant šį strateginį tikslą, vykdoma (-os) programa (-os):*03 Susisiekimo ir gatvių apšvietimo infrastruktūros gerinimo programa*.Efekto kriterijus (-ai):*E-03-1 Ataskaitiniais metais nutiestų, rekonstruotų ir sutaisytų vietinės reikšmės kelių (gatvių) su patobulintomis dangomis ir bendro vietinės reikšmės kelių su patobulinta danga tinklo santykis (proc.);**E-03-2 Kelių eismo įvykių, kuriuose sužeisti arba žuvo žmonės, skaičius (vnt.).* |
| **Kodas** | **Strateginio tikslo pavadinimas** |
| 04 | Siekti visuomenės poreikius atitinkančių ir į šalies pažangą orientuotų viešojo valdymo rezultatų |
| **Tikslo aprašymas**  |
| Savivaldybės ir jai pavaldžių institucijų valdymo efektyvumo didinimas, veiklos kokybės tobulinimas yra viena svarbiausių prielaidų viešojo sektoriaus institucijų produktyvumui, veiksmingumui užtikrinti ir palaikyti. Strateginio tikslo įgyvendinimas sudarys prielaidas efektyviam Vilniaus rajono savivaldybės administracijos ir jai pavaldžių viešojo sektoriaus institucijų darbo organizavimui. Strateginiu tikslu bus siekiama didinti viešojo sektoriaus valdymo kokybę. Vykdoma Vilniaus rajono savivaldybės administracijos veiklos kontrolė sudarys prielaidas efektyviam finansinių ir žmogiškųjų išteklių panaudojimui ir paskirstymui, taip pat didins turto valdymo kokybę ir kt. Tai leis užtikrinti Vilniaus rajono gyventojų ir ūkio subjektų viešųjų interesų tenkinimą.Įgyvendinant šį strateginį tikslą, vykdoma (-os) programa (-os):*04 Valdymo programa.*Efekto kriterijus (-ai):*E-04-1 Savivaldybės kontrolieriaus pateiktų rekomendacijų viešojo sektoriaus subjektams įgyvendinimo lygis (proc.);**E-04-2 Prašymų, į kuriuos atsakymai asmenims pateikti per įstatymais nustatytus terminus, dalis tarp visų gautų prašymų (proc.).* |
| **Kodas** | **Strateginio tikslo pavadinimas** |
| 05 | Sukurti augimui ir konkurencingumui palankias gyvenamosios aplinkos sąlygas |
| **Tikslo aprašymas**  |
| Strateginiu tikslu siekiama užtikrinti Vilniaus rajono savivaldybės teikiamų komunalinių paslaugų aukštą kokybę ir nepertraukiamą tiekimą. Strateginio tikslo įgyvendinimas prisidės prie gamtinės ir gyvenamosios aplinkos kokybės gerinimo, antropogeninės veiklos taršos šaltinių ir taršos poveikio aplinkai mažinimo. Strateginio tikslo įgyvendinimas leis užtikrinti efektyvų atliekų ir antrinių žaliavų tvarkymą, gamtosaugos objektų priežiūrą, remonto ir statybos darbų tęstinumą. Visa tai padės saugoti ir puoselėti Vilniaus rajono gamtinę aplinką, ugdyti ekologiškai mąstančią visuomenę. Strateginiu tikslu taip pat bus užtikrinta smurto artimoje aplinkoje prevencija, mažės smurto mastas. Vykdant priešgaisrinės saugos organizavimą rajone pagerės aplinkos saugumas, bus užtikrinta nelaimingų atsitikimų prevencija.Įgyvendinant šį strateginį tikslą, vykdoma (-os) programa (-os):*05 Saugios ir švarios gyvenamosios aplinkos kūrimo programa.*Efekto kriterijus (-ai):*E-05-1 Įgyvendintų aplinkos apsaugos priemonių/ projektų skaičius (vnt.).* |
| **Kodas** | **Strateginio tikslo pavadinimas** |
| 06 | Stiprinti rajono bendruomenės gyventojų sveikatą, užtikrinant teikiamų sveikatos paslaugų kokybę ir prieinamumą, visuomenės sveikatos iniciatyvų įgyvendinimą |
| **Tikslo aprašymas**  |
| Sveikata – tai visapusė fizinė, dvasinė ir socialinė gerovė. Gera sveikatos ir fizinė būklė užtikrina ilgesnę gyvenimo trukmę, geresnę savijautą, stiprina pasitenkinimą gyvenimu. Atsižvelgdama į šiuos kriterijus ir norėdama prisidėti prie gyvenimo kokybės gerėjimo, Vilniaus rajono savivaldybė siekia užtikrinti kokybišką sveikatos priežiūros paslaugų teikimą ir prieinamumą skirtingoms socialinėms žmonių grupėms, garantuoti sveikatos priežiūros paslaugų kokybės atitikimą gyventojų poreikiams; atlikti sveikatos priežiūros įstaigų atnaujinimą ir modernizaciją; inicijuoti įvairių visuomenės sveikatos priežiūros priemonių diegimą, įgyvendinimą ir plėtotę, kompleksiškai vykdyti visuomenės švietimą sveikatos priežiūros klausimais ir kt. Tai leis užtikrinti nenutrūkstamą sveikatos priežiūros paslaugų teikimą Vilniaus rajone, gerinti jų kokybę, didinti sveikatos priežiūros paslaugų prieinamumą skirtingoms, labiausiai pažeidžiamoms visuomenės grupėms. Sveikatos priežiūros paslaugų plėtotė padės diegti sveikos gyvensenos principus visuomenėje ir formuoti vaikų sveikos gyvensenos įpročius, skatins rūpintis savo ir artimųjų sveikata, bus sudarytos prielaidos sveikatingumo gerėjimui bei fizinio aktyvumo didėjimui bendruomenėje.Įgyvendinant šį strateginį tikslą, vykdoma (-os) programa (-os):*06 Viešųjų sveikatos paslaugų kokybės gerinimo programa.*Efekto kriterijus (-ai):*E-06-1 Ambulatorinę pagalbą teikiančiose sveikatos priežiūros įstaigose užregistruotų susirgimų skaičius, tenkantis 1000-iui asmenų (asm.).* |
| **Kodas** | **Strateginio tikslo pavadinimas** |
| 07 | Užtikrinti kultūros, sporto ir turizmo sektorių plėtotę, siekiant didinti gyventojų pasitenkinimą kultūriniu, socialiniu gyvenimu, suteikti galimybes kokybiškai ir aktyviai leisti laisvalaikį, pažinti savo gyvenamosios vietovės kultūrą ir gamtą |
| **Tikslo aprašymas**  |
| Kultūros, sporto ir turizmo vystymas yra kertiniai savivaldybių plėtrą užtikrinantys veiksniai, nuo kurių sėkmingo įgyvendinimo priklauso vietos bendruomenės pasitenkinimas gyvenamąja aplinka, glaudžių tarpusavio ryšių palaikymas ir kūrimas, savirealizacija, taip pat vietovės matomumas ir įvaizdis tarptautiniu mastu. Strateginio tikslo įgyvendinimas prisidės prie Vilniaus rajono kultūrinio savitumo ir identiteto stiprinimo, skatins gyventojų kultūrinį aktyvumą, kultūros tvarumą ir sklaidą, sporto veiklų įgyvendinimą ir sporto infrastruktūros atnaujinimą, turizmo plėtotę ir su turizmu susijusios informacijos sklaidą. Įgyvendinus strateginį tikslą, bus pagerintos sąlygos rajono gyventojams naudotis įvairiomis kultūros ir meno paslaugomis, sutvarkytas ir pagal reikmes plečiamas rajono kultūros įstaigų tinklas, teikiamos bendruomenei reikalingos kultūros paslaugos, pagerinta kultūros ir sporto įstaigų būklė, pastatyti nauji pastatai. Taip pat bus sudarytos sąlygos gyventojams naudotis kultūros paveldo objektais pritaikant juos kultūrinėms, visuomeninėms bendruomenės reikmėms, užtikrinama kultūros paveldo objektų priežiūra ir apsauga, plečiamas kultūrinis bendradarbiavimas ir partnerystė, gerinamas krašto kultūros įvaizdis. Turistams ir lankytojams rajonas taps patrauklesnis dėl įrengtos turizmo trasų ženklinimo ir informacinės sistemos.Įgyvendinant šį strateginį tikslą, vykdoma (-os) programa (-os):*07 Kultūros, sporto ir turizmo vystymo programa.*Efekto kriterijus (-ai):*E-07-1 Rajono muziejuose ir Turizmo informacijos centre apsilankiusių turistų skaičius (tūkst. asm.).* |
| **Kodas** | **Strateginio tikslo pavadinimas** |
| 08 | Gerinti gyvenimo kokybę, stiprinant socialinę sanglaudą ir užtikrinant visiems lygias galimybes |
| **Tikslo aprašymas**  |
| Kokybiškų socialinių paslaugų teikimas, įvairių socialinių grupių integracija į visuomenę užtikrinant joms visokeriopą materialinę, psichologinę ir kitokią pagalbą, yra būtini veiksniai efektyviai socialinės apsaugos sistemai funkcionuoti. Įgyvendinus strateginį tikslą bus užtikrintas piniginės ir kitos socialinės paramos teikimas sunkiausiai Vilniaus rajono savivaldybės teritorijoje gyvenantiems asmenims, ir asmenims, kuriems pagalba reikalinga dėl kitų objektyvių priežasčių (ligos, mirties atvejais, dėl stichinių nelaimių ir pan.), socialinių paslaugų teikimas rajono gyventojams leis užtikrinti būtiniausių, socialines ir kt. problemas patiriančių asmenų, poreikių tenkinimą, taip pat bus sudarytos prielaidos visų pažeidžiamų žmonių grupių socialinės atskirties mažinimui. Socialinio būsto plėtra ir esamo socialinio būsto modernizavimas leis pagerinti asmenų, kuriems reikalingas socialinis būstas, gyvenimo sąlygas, jo kokybę. Neįgaliųjų integravimosi priemonių įgyvendinimas suteiks galimybes pamažu pereiti nuo pasyvios pagalbos teikimo prie aktyvaus neįgaliųjų dalyvavimo socialiniame ir ekonominiame gyvenime. Vaiko teisių apsauga, vaikų ir tėvų savitarpio ryšių stiprinimas, socialinės priežiūros paslaugos socialinės rizikos šeimoms leis užtikrinti tinkamas vaikų gyvenimo sąlygas ir saugumą rajone, kt. Lygių vyrų ir moterų galimybių įgyvendinimas mažins segregaciją pagal lytį, sudarys vienodas sąlygas darbo rinkoje ir versle.Įgyvendinant šį strateginį tikslą, vykdoma (-os) programa (-os):*08 Socialinės atskirties mažinimo programa.*Efekto kriterijus (-ai):*E-08-1 Savivaldybės biudžeto dalis, tenkanti socialinei paramai (proc.).* |

Vilniaus rajono savivaldybės 2023–2025 m. strateginis veiklos planas skirtas įgyvendinti Vilniaus rajono savivaldybės 2016–2023 m. strateginį plėtros planą, kuriame išskirti trys Vilniaus rajono savivaldybės plėtros prioritetai:

* Kokybiško ir prieinamo švietimo, laisvalaikio bei socialinių paslaugų visuomenei užtikrinimas;
* Palankios aplinkos verslo ir turizmo plėtrai sukūrimas;
* Darni rajono teritorijų plėtra bei sistemingas infrastruktūros vystymasis.

Vilniaus rajono savivaldybės 2023–2025 m. strateginio veiklos plano strateginiai tikslai ir 8 programos atitinka Vilniaus rajono savivaldybės 2016–2023 m. strateginio plėtros plano prioritetus ir tikslus ir uždavinius.

|  |
| --- |
| **Vilniaus rajono savivaldybės 2023–2025 m. strateginio veiklos plano atitiktis Vilniaus rajono savivaldybės 2016–2023 m. strateginio plėtros plano prioritetams ir tikslams** |
| **Vilniaus rajono savivaldybės 2016–2023 m. strateginio plėtros plano prioritetas** | **Vilniaus rajono savivaldybės 2016–2023 m. strateginio plėtros plano tikslas** | **Vilniaus rajono savivaldybės 2023–2025 m. strateginio veiklos plano programa** |
| Kokybiško ir prieinamo švietimo, laisvalaikio bei socialinių paslaugų visuomenei užtikrinimas | Prieinama bei šiuolaikiška švietimo sistema | 02. Švietimo kokybės ir prieinamumo gerinimo programa |
| Kultūros, sporto ir laisvalaikio infrastruktūros bei paslaugų vystymas | 07 Kultūros, sporto ir turizmo vystymo programa |
| Efektyvios socialinių paslaugų sistemos kūrimas bei sveikatos priežiūros ir viešosios tvarkos užtikrinimas | 06 Viešųjų sveikatos paslaugų kokybės gerinimo programa08 Socialinės atskirties mažinimo programa |
| Palankios aplinkos verslo ir turizmo plėtrai sukūrimas | Efektyvaus savivaldybės darbo užtikrinimas bei teikiamų paslaugų kokybės gerinimas | 04. Valdymo programa |
| Investicijų skatinimas ir verslo aplinkos gerinimas | 01. Ekonominio konkurencingumo didinimo programa |
| Rajono turizmo potencialo išnaudojimas | 07 Kultūros, sporto ir turizmo vystymo programa |
| Darni rajono teritorijų plėtra bei sistemingas infrastruktūros vystymasis | Darnus susisiekimo infrastruktūros vystymasis bei optimalių viešojo transporto paslaugų užtikrinimas | 03. Susisiekimo ir gatvių apšvietimo infrastruktūros gerinimo programa |
| Teikiamų komunalinių paslaugų kokybės gerinimas ir prieinamumodidinimas kartu tausojant aplinką | 05. Saugios ir švarios gyvenamosios aplinkos kūrimo programa |
| Gyvenviečių plėtra ir gyvenamosios aplinkos kokybės gerinimas | 01. Ekonominio konkurencingumo didinimo programa05. Saugios ir švarios gyvenamosios aplinkos kūrimo programa |